stanford-oval/wikipedia huggingface dataset:
ריינהרד ג. הייניש
ביוגרפיה

הייניש גדל בפילאך, בשנת 1983 החל ללמוד מדעי המדינה באוניברסיטת וינה. בשנת 1987 קיבל מאוניברסיטת וירג'יניה תואר מאסטר לאומנויות ובשנת 1994 תואר דוקטור מאוניברסיטת המדינה של מישיגן.
החל משנת 2009 משמש כפרופסור לפוליטיקה אוסטרית. לאחר מכן הוא עבר לאוניברסיטת פיטסבורג, שם הוא עבד כפרופסור למדע המדינה והיה למנהל המחלקה ללימודים בינלאומיים. מאז ספטמבר 2009 משמש כפרופסור לפוליטיקה אוסטרית מנקודת מבט אירופית השוואתית באוניברסיטת זלצבורג וכראש המחלקה למדעי המדינה.
בעבודתו המדעית עוסק הייניש, בין השאר, בשאלות אודות הפוליטיקה האוסטרית בהקשר האירופי, מחקר פופוליזם השוואתי ומדיניות השוואתית בשוק העבודה. הייניש הוא המייסד והמנהל האקדמי של אוניברסיטת הקיץ קרינתיה ויו"ר האגודה האוסטרית למדע המדינה מאז שנת 2016.
ריינהרד הייניש נשוי לסופר קווטקה ליפוש.
הערות שוליים

↑  UNIV.-PROF. MAG. DR. REINHARD HEINISCH (PHD)
| --- | --- |
בקרת זהויות :  NLI: 987007362864405171  GND: 171861582  LCCN: n2002101548  NKC: pna20201091727  ORCID: 0000-0002-0019-2423  SUDOC: 198025947  VIAF: 269209986   WorldCat (עם VIAF): 269209986
קרחון רש

| --- | --- |

מיקום האי בראבנט בארכיפלג פאלמר
 מידע כללי
 על שם:  בנג׳מין ראש 
 מיקום:  אזור הברית האנטארקטית 
 קואורדינטות:  64°23′00″S 62°37′00″W﻿ / ﻿64.3833°S 62.6167°W﻿ / -64.3833; -62.6167
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהקרחון רש(למפת חצי האי האנטארקטי רגילה) בסיס חנרל ברנרדו אוהיגינס ריקלמהקרחון רש(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון רש(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון רש
 
קרחון רש (באנגלית: Rush Glacier) הוא קרחון בדרום האי בראבנט, בארכיפלג פאלמר, למול חצי האי האנטארקטי, שבאנטארקטיקה.
אורכו של הקרחון 7 קילומטרים, והוא מנקז את המדרונות הצפון מערביים של הרי סלוואי, וזורם לכיוון מערב בין הר אקיאר והר סארנגור ונשפך אל מפרצון בוראגארה, שיוצא אל מפרץ דאלמאן.
גובהו של הקרחון 516 מטרים מעל פני הים.
היסטוריה > גילוי הקרחון

הקרחון מופיע לראשונה במפה של ממשלת ארגנטינה משנת 1953. במפה זו אין לקרחון שם.
הקרחון צולם מן האוויר על ידי חברת האנטיג אירוסרוויירס בע"מ כשצילמה את חצי האי בשנים 1957–1956, ומופה מתצלומים אלה בשנת 1959.
היסטוריה > מקור השם

שמו של הקרחון ניתן לו על ידי הוועדה המייעצת לשמות אנטארקטיים של בריטניה.
הקרחון נקרא על שמו של בנג'מין רש (Benjamin Rush), רופא ופילנתרופ אמריקאי, אשר חתם על הכרזת העצמאות של ארצות הברית.
קרטנת

| --- | --- |

 תחום:  אנדוקרינולוגיה 
 קישורים ומאגרי מידע
 MeSH:  D003409
 סיווגים
 ICD-10:  E00, E03.0, E03.1
 ICD-11:  5A00.0 
 
קרטנת או קרטיניזם או קרטיניות (Congenital hypothyroidism, CH, cretinism) - תת-תריסיות ראשונית מולדת. היא מחלה הפוקדת תינוקות שנולדו ללא בלוטת תריס או תינוקות שבלוטת התריס שלהם אינה פועלת כשורה.
בלידתו נראה התינוק נורמלי, שכן בגופו יש עדיין מלאי של הורמון בלוטת התריס שספג מאימו במשך ההיריון. אך לאחר שבועות אחדים, מתגלים תסמיני חוסר ההורמון: גדילתו מתעכבת, עורו מתעבה ולשונו גדלה מאוד. אם לא מטפלים בו מבעוד מועד, מועד התינוק לגמדות ולפיגור שכלי חמור. אם מספקים את ההורמון בשלב מוקדם, ניתן למנוע את מחלת הקרטנת.
ראו גם

תת-תריסיות מולדת
קית' סמארט

| --- | --- |

סמארט בשנת 2011
 לידה:  21 בספטמבר 1964 (בן 60) באטון רוז', לואיזיאנה, ארצות הברית
 עמדה:  מאמן
 גובה:  1.85 מטרים
 מכללה:  אוניברסיטת אינדיאנה
 דראפט:  בחירה מספר 41, 1988 גולדן סטייט ווריורס
 הישגים כשחקן
 זכייה בטורניר אליפות המכללות (1987)
 קבוצות כמאמן
 1997–2000 2000–2003 2003 2003–2010 2010–2011 2011–2012 2012–2013 2014–2016 2016–2018 2018–2019:  פורט ויין פיורי קליבלנד קאבלירס (עוזר) קליבלנד קאבלירס גולדן סטייט ווריורס (עוזר) גולדן סטייט ווריורס סקרמנטו קינגס (עוזר) סקרמנטו קינגס מיאמי היט (עוזר) ממפיס גריזליס (עוזר) ניו יורק ניקס (עוזר)
ג'ונתן קית' סמארט (באנגלית: Jonathan Keith Smart; נולד ב-21 בספטמבר 1964) הוא כדורסלן עבר ומאמן כדורסל אמריקאי. היה בעברו המאמן הראשי של קבוצות קליבלנד קאבלירס, גולדן סטייט ווריורס וסקרמנטו קינגס מליגת ה-NBA.
קריירת משחק

סמארט נולד וגדל בעיר באטון רוז' שבלואיזיאנה, ובשנת 1984 החל ללמוד ב"מכללה הקהילתית גארדן סיטי" אשר בקנזס. לאחר שנתיים עבר ללמוד באוניברסיטת אינדיאנה על מנת לשחק בקבוצת הכדורסל שלה, אותה אימן בוב נייט. בעונתו הראשונה באינדיאנה קלע 11.2 נקודות בממוצע למשחק, וזכה עמה בטורניר אליפות המכללות לאחר שגברה על אוניברסיטת סירקיוז במשחק הגמר; במשחק עצמו הצטיין סמארט כאשר קלע 21 נקודות, מסר 6 אסיסטים, הוריד 5 ריבאונדים ואף קלע את סל הניצחון כשנייה אחת לסיום המשחק, אשר העניק לקבוצתו את הניצחון בתוצאה 74–73. בעונתו האחרונה בליגת המכללות, 1987/1988, קלע 13.2 נקודות בממוצע למשחק, אך אינדיאנה הפסידה מול אוניברסיטת ריצ'מונד כבר בסיבוב הראשון של טורניר המכללות.
בדראפט ה-NBA‏ 1988 נבחר סמארט בבחירה ה-41, על ידי גולדן סטייט ווריורס, אולם לא זכה לחוזה בקבוצה. בעונת 1988/1989 השתתף בשני משחקי NBA כשחקן סן אנטוניו ספרס, בטרם שוחרר ממנה. בשנים הבאות שיחק עבור קבוצות שונות בפיליפינים, בצרפת ובוונצואלה, וכן בליגות ה-WBL וה-CBA האמריקאיות. בסיום עונת 1996/1997 פרש ממשחק, בגיל 32.
קריירת אימון

מיד לאחר פרישתו ממשחק, בשנת 1997, מונה למאמן הראשי של קבוצת "פורט ויין פיורי" מליגת ה-CBA.
לקראת עונת 2000/2001 הצטרף לצוות האימון של רנדי ויטמן, מאמן קבוצת קליבלנד קאבלירס, ובעונה העוקבת נשאר בתפקיד תחת המאמן ג'ון לוקאס. בינואר 2003, כאשר עמד מאזן הקבוצה בעונת 2002/2003 על 8 ניצחונות ו-34 הפסדים, החליף סמארט את לוקאס כמאמן הקבוצה. עד לסיום אותה עונה רשמו הקאבלירס מאזן שלילי 9–31, אשר הציב אותם במקום האחרון באזור המזרחי.
בין השנים 2003–2010 שימש כעוזר מאמן בגולדן סטייט ווריורס, תחת המאמנים אריק מוזלמן, מייק מונטגמרי ודון נלסון. בעונת 2006/2007 העפילו הווריורס לשלב הפלייאוף לראשונה מזה 13 שנים, ובסיבוב הפלייאוף הראשון אף גברו במפתיע על המדורגת ראשונה במערב, דאלאס מאבריקס, בתוצאה 4–2. לקראת עונת 2010/2011 החליף סמארט את נלסון כמאמן הראשי של הקבוצה, לאחר עונה מאכזבת בה רשמה מאזן שלילי 26–56. בעונתו היחידה של סמארט כמאמן הראשי העמידו הווריורס מאזן של 36 ניצחונות ו-46 הפסדים, וסיימו במקום ה-12 באזור המערבי. השחקנים הבולטים של הקבוצה היו מונטה אליס, דייוויד לי וסטפן קרי הצעיר, בעונתו השנייה בליגה.
בקיץ 2011 עזב את גולדן סטייט והצטרף לצוות האימון של פול וסטפאל, מאמן סקרמנטו קינגס. כבר לאחר שבעה משחקים בעונת 2011/2012 פוטר וסטפאל מתפקידו, וסמארט מונה במקומו למאמן הקבוצה. עד לסיום אותה עונה רשמו הקינגס מאזן שלילי 20–39, ובעונה העוקבת העמידו תחת סמארט מאזן שלילי 28–54. לאורך התקופה בלטו בקבוצה השחקנים הצעירים דמרקוס קאזינס, אייזיאה תומאס, טייריק אוונס ומרכוס ת'ורנטון. במאי 2013 פוטר סמארט מאימון הקבוצה, ובמקומו מונה מייק מלון.
בין השנים 2014–2016 שימש כעוזר מאמן במיאמי היט תחת אריק ספולסטרה, ובין השנים 2016–2018 היה עוזרם של דייוויד פיזדייל וג'יי. בי. ביקרסטאף בממפיס גריזליס. בדצמבר 2019 מונה לעוזרו של פיזדייל בניו יורק ניקס, וכשנה לאחר מכן פוטרו פיזדייל וסמארט מתפקידם.
הערות שוליים

↑  סטטיסטיקות האימון של סמארט, באתר basketball-reference.com
↑  סטטיסטיקות משחק הגמר בין אינדיאנה לסירקיוז, באתר sports-reference.com
↑  היום לפני 30 שנה, סמארט הוביל את אינדיאנה לאליפות המכללות, באתר foxsports.com,‏ 30 במרץ 2017
↑  סטטיסטיקות המכללות של סמארט, באתר sports-reference.com
↑  רשימת הנבחרים בדראפט 1988, באתר basketball-reference.com
↑  סמארט מחליף את לוקאס כמאמן הקאבלירס, באתר הניו יורק טיימס, 21 בינואר 2003
↑  סמארט מונה למאמן הווריורס, באתר הקבוצה, 26 בספטמבר 2010
↑  סמארט משוחרר מתפקידו כמאמן הווריורס, באתר ESPN,‏ 27 באפריל 2011
↑  סמארט וג'קסון מצטרפים לצוות האימון של הקינגס, באתר ESPN,‏ 15 בנובמבר 2011
↑  סמארט מחליף את וסטפאל כמאמן הקינגס, באתר ESPN,‏ 5 בינואר 2012
↑  סמארט מפוטר מתפקידו כמאמן הקינגס, באתר הקבוצה, 31 במאי 2013
↑  הניקס מפטרים את פיזדייל וסמארט, באתר bleacherreport.com,‏ 6 בדצמבר 2019
קרטססיגט

| --- | --- |
סמל קרטססיגטסמל קרטססיגט

 מדינה:  הונגריה הונגריה
 חבל:  המישור הגדול הדרומי
 מחוז:  בקש בקש
 נפה:  נפת סגהאלום
 שטח:  39.15 קמ"ר
 אוכלוסייה:  ‏
  ‑ בכפר:  355 (1 בינואר 2021)
 קואורדינטות:  47°09′00″N 21°04′00″E﻿ / ﻿47.15°N 21.066666666667°E﻿ / 47.15; 21.066666666667 
 אזור זמן:  UTC +1
 http://www.kerteszsziget.hu
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.קרטססיגט(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.קרטססיגט  he tabBackground:;tabBorder:#aaa;defaultTab:0;
 
קרטססיגט (בהונגרית: Kertészsziget) הוא כפר בנפת סגהאלום שבמחוז בקש בדרום מזרח הונגריה.
כמו יישובים רבים באירופה גם מספר התושבים בקרטססיגט נמצא בירידה. בשנת 1990 חיו בכפר 525 תושבים, ובשנת 2021 רק 355 תושבים.
האזור היה מוקף בביצות עד לניקוז מי האזור והפיכת האדמות לראויות לחקלאות. הכפר היה מיושב לסירוגין עוד לפני המאה ה-18, ושמו של הכפר הוזכר במסמכים משנת 1711. בשנת 1952 הפך הכפר לעצמאי לחלוטין.
הערות שוליים

↑  נתוני הכפר באתר הלמ"ס ההונגרי
| יישובים במחוז בקש |
| --- | --- | --- |
| ערי המחוז | בקשצ'בה  |  |
| ערים |  בטוניה •  בקש •  • צ'ורוואש •  דוואוואניה •  אלק •  פיזשדיארמט •  גיומנדרד •  גיולה •  קונדורוש •  קרשלדאן •  מדגיישג'האזה •  מזברן •  מזהגייש •  מזקובאצ'האזה •  אורושהאזה •  שרקד •  סרווש •  סגהאלום •  טוטקומלוש •  אויקיגיוש •  וסטה |  |
| כפרים | בקשסנטאנדראש • צ'בסבדי • דובוז • גרנדאש • קטשופרון • סבדקיגיוש • טלקגרנדאש • דומבג'האז • קוורמש • אלמאשקמראש • דומבירטוש • קספר • קישדומבג'האז • קונאגוטה • מגיארבאנהגייש • מגיארדומבג'האז • מדגיישבודזאש • נג'באנהגייש • נג'קמראש • פוסטאוטלקה • וגג'האזה • צ'אדסאלאש • אצ'גפלבה • הוניה • בלמגייר • קמוט • קרשטרצ'ה • טרהוש • מורון • קרשויפלו • קרטססיגט • בוצ'ה • קטגיהאזה • לוקשהאזה • אורמניקוט • קרדוש • צ'בצ'וד • בקשאמשון • צ'נאדאפאצה • גאדורוש • קרדושקוט • נג'סנאש • פוסטפלדוואר • ביהראוגרה • גסט • קרשנג'הרשאן • קטגיאן • מהקרק • מזגיאן • שרקדקרסטור • אויסלונטה • ז'דאן |  |
| יישובים בנפת סגהאלום |
| --- | --- | --- |
| יישובים | סגהאלום • וסטה • קרשויפלו • קרשלדאן • קרטססיגט • פיזשדיארמט • בוצ'ה |  |
ריצ'רד הרינגטון (שחקן)

| --- | --- |
אין תמונה חופשית
 לידה:  12 במרץ 1975 (בן 49) מרתיר טידוויל, הממלכה המאוחדת 
 מדינה:  הממלכה המאוחדת, ויילס 
 תקופת הפעילות:  מ-1987 
 מקום לימודים:  Ysgol Gyfun Garth Olwg 
 פרופיל ב-IMDb
 
ריצ'רד הרינגטון (באנגלית: Richard Harrington; נולד ב-12 במרץ 1975) הוא שחקן ולשי.
ביוגרפיה

הרינגטון נולד בגורנוס וגדל בדאולייס שבמחוז מרתיר טידוויל (אנ'). הוא כיכב בסדרת הדרמה הוולשית "הינטרלנד" (בוולשית "Y Gwyll"), בסדרת הטלוויזיה "בית קדרות", במיני-סדרה "Gunpowder, Treason & Plot" מאת ג'ימי מקגוורן, ובסרט הקומדיה "The All Together" בבימויו של גאווין קלקסטון. עוד בטלוויזיה השתתף הרינגטון באופרת הסבון "קורוניישן סטריט", ובסדרות הטלוויזיה "ספוקס", "חדר מיון", "הולבי סיטי", "הנוכלים", "דיאל ופסקו", "עדות אילמת" וסדרת הדרמה "הדרך לקנדלפורד". הוא זכה בפרס באפט"א הוולשי (BAFTA Cymru) על הופעתו בסרט "Dafydd" של ה-BBC.
הרינגטון דובר ולשית כשפה שנייה, בהיותו ממשפחה דוברת אנגלית, הוא למד בבית ספר ולשי במרתיר. בסדרה "Y Gwyll" בה גילם את התפקיד הראשי דיבר כל הזמן בוולשית. הוא אמר שהמשחק בסדרה שיפר באופן משמעותי את שטף הדיבור שלו בשפה.
חיים אישיים

להרינגטון שני ילדים, ראלף ונד, עם בת זוגו לשעבר נריס פיליפס.
ב-2012 ו-2013 השתתף הרינגטון במרתון סנודוניה (אנ') יחד עם עמיתו השחקן מארק לואיס ג'ונס.
תפקידים בתיאטרון

"House of America" - תיאטרון Fiction Factory
"Gas Station Angel" - תיאטרון רויאל קורט
"Stone City Blue" - תיאטרון קלוויד
"Art and Guff" - תיאטרון סוהו
"Other Hands" - תיאטרון סוהו
"הבט אחורה בזעם" - תיאטרון רויאל בבאת'
הערות שוליים

↑  Gurnos-born actor Harrington nominated for S4C drama role, BY WALESONLINE, 21 APR 2011
↑  "Hinterland star Richard Harrington 'hated everything' about the hit show". Wales Online. 10 בספטמבר 2015. נבדק ב-2016-04-05. {{cite news}}:  (עזרה)
↑  "Scandi-style crime thriller showcases the land of my fathers, says Richard Harrington". Wales Online. 4 בינואר 2014. נבדק ב-2014-01-20. {{cite news}}:  (עזרה)
↑  Andrew Collins (11 בספטמבר 2015). "Hinterland / Y Gwyll's Richard Harrington: 'Everybody around me sounded like Pingu'". The Guardian. {{cite web}}:  (עזרה)
↑  Vicki Power (23 באפריל 2016). "Hinterland star Richard Harrington on DCI Tom Mathias: He is his own worst enemy". Daily Express. {{cite web}}:  (עזרה)
↑  "31st Snowdonia Marathon Eryri 2013". Welsh Athletics. נבדק ב-2014-01-20.
| --- | --- |
בקרת זהויות :  GND: 102854992X  ISNI: 0000 0000 5155 3677  LCCN: no2008103078  SUDOC: 221245693  VIAF: 46578551   WorldCat (עם VIAF): 46578551
קרוהלה

קרוהלה (בבלארוסית: Круглае, קרוהְּלאייה; בפולנית: Kruhłe; ברוסית: Круглое, קרוגלויה; ידועה גם כקרוגלה) היא עיירה במחוז מוהילב שבמזרח בלארוס, בה התקיימה עד השואה קהילה יהודית.
תולדות היישוב

היישוב נזכר לראשונה בשנת 1524, ובמחצית השנייה של המאה ה-17 הוענקו לו זכויות עיר. במהלך השנים הייתה העיירה בבעלות משפחות אצולה, ובחלוקת פולין בשנת 1772 נכללה בתחום האימפריה הרוסית.
יהודי קרוהלה

בשנת 1897 נמנו בעיירה 553 יהודים. בין מלחמות העולם נמנו בה כ-240 יהודים, כחמישית מתושביה, ופעל בה בית ספר יהודי.
ב-8 ביולי 1941, במהלך מבצע ברברוסה, נכבשה העיירה בידי הגרמנים, ואלו ערכו רישום של יהודיה, והטילו עליהם גזירות שונות, ובהן חובת ענידת טלאי צהוב וחובת ביצוע עבודות כפייה.
ב-15 בספטמבר 1941 ריכזו הגרמנים את הגברים היהודים מהעיירה, ואלו הוסעו באוטובוסים ליער הסמוך, ושם נורו למוות. את הגברים שלא התייצבו הוציאו הגרמנים להורג לאחר מכן, ובאוקטובר 1941 הוציאו להורג 28 נשים יהודיות מהעיירה.
בהמשך, רוכזו יהודי העיירה והפליטים היהודים שהגיעו אליה בגטו שהוקם בה, בו שררו רעב וצפיפות, ובו הוצאו להורג בפומבי יהודים מדי יום. עם התדלדלות יושבי הגטו, צומצם שטחו, והוא גודר.
בלילה של ה-15 ביוני 1942 נערכה בגטו שבעיירה אקציית חיסול, תוך ירי בכל יושביו. מקהילת קרוהלה שרד את השואה יהודי אחד.
קרטל המפרץ

| --- | --- |

 מדינה:  מקסיקו 
 מטה הארגון:  מטמורוס 
 מייסדים:  חואן נפומוסנו גרה 
 
קרטל המפרץ או קרטל דל גולפו (בספרדית: Cártel del Golfo; מזוהה גם בראשי התיבות: CDG) הוא סינדיקט פשע וקרטל סמים מקסיקני בינלאומי, כנראה קבוצת הפשע המאורגן הוותיקה ביותר במדינה. בסיס הקרטל כיום בעיר מטמורוס שבמדינת טמאוליפס בצפון-מזרח מקסיקו, על גדות הריו גראנדה המהווה באזור זה את גבול ארצות הברית–מקסיקו, מול בראונסוויל שבטקסס, ארצות הברית.
מקובל לחשוב כי הקרטל משתף פעולה עם קבוצות פשע אחרות ברחבי אירופה, מערב אפריקה, אסיה, מרכז אמריקה, דרום אמריקה, איראן, חזבאללה וארצות הברית. מלבד הכנסותיו מסחר בסמים, פועל הארגון גם בתחומים פליליים נוספים וניזון מגביית דמי חסות, סחיטות, חטיפות וחיסולים. הקרטל ידוע כאלים במיוחד.
היסטוריה

הקרטל נוסד בשנות ה-70 של המאה ה-20 בידי חואן נפומוסנו גרה, שעסק בעברו בהברחת אלכוהול לארצות הברית כבר בתקופת היובש (שנות ה-30). תחת פיקודם של גרה ואחיינו חואן גארסיה אברגו התמקד הקרטל החל משנות ה-80 בסחר בסמים ובעיקר בקוקאין. במחצית השנייה של שנות ה-90 התנהלו בקרטל מאבקי ירושה, הסגרת ורציחת חברים. ב-1998 השתלט על הקרטל אוסיאל קארדנאס גיין (אנ'). חידוש פעילותו של הקרטל תחת הנהגת אוסיאל הביא להסלמה באלימות בין ארגוני הפשע במקסיקו, במה שהתפתח לכדי מלחמת הסמים במקסיקו, כאשר קרטל טיחואנה וקרטל חוארס יחד עם יחידת "לוס נגרוס" שבשירות קרטל סינלואה הכריזו מלחמה על קרטל המפרץ והפכו את רחובות עריה של טמאוליפס לשדה קרב. בעקבות האלימות הרבה נוצר לחץ ציבורי ללכוד את אוסיאל, לחץ זה היה הרקע להקמת הארגון הרצחני "לוס סטאס" שנועד בעיקרו להבטיח את שלומו של אוסיאל ולסייע לקרטל המפרץ בביסוס אחיזתו, והפך לימים לארגון פשיעה העומד בפני עצמו.
לאחר מעצרו של אוסיאל והסגרתו כעבור ארבע שנים לידי ארצות הברית, התחלקה השליטה בקרטל בין אחיו, אנטוניו אסקיאל קארדנאס גיין ("טוני המענה"), ובין סגנו, חורחה אדוארדו קוסטייה סאנצ'ס ("אל קוס"). אחריהם הנהיג את הקרטל מריו ארמנדו רמירס טרביניו ("אל פלון"), שגם הוא נעצר בעיר ריינוסה באוגוסט 2013. שמו של מנהיג הקרטל הנוכחי אינו ידוע ורשויות החוק משערות שמדובר באחד מבין מפקדי הארגון בדרג השני לשעבר: אלברטו דה לה קרוס אלברס ("אל חואניו"); לואיס אלברטו טרינידד סרון ("אל גיצ'ו"); או חואן פרנסיסקו קרילס ("98"). לדעת העיתונאי החוקר רוברטו סביאנו, אפשר ואח שלישי ממשפחת קארדנאס גיין, הומרו ("אל מחדרו", הטיפש), מנהיג את הקרטל.
לקריאה נוספת

רוברטו סביאנו, אפסאפסאפס: איך הקוקאין מנהל את העולם, פרק 4: רוצח חברים, בעברית בתרגומו של מונה גודאר, בהוצאת כנרת זמורה-ביתן דביר, 2014
ריינג'ר 4

| --- | --- |

ריינג'ר 4 בהכנות לשיגור
 מידע כללי
 סוכנות חלל:  נאס"א
 יצרן:  JPL
 תאריך שיגור:  23 באפריל 1962, 20:50:00 UTC
 משגר:  אטלס-אג'ינה B
 אתר שיגור:  נמל החלל קייפ קנוורל
 משימה
 סוג משימה:  התרסקות על הירח תוך כדי צילומו
 גרם שמיים:  הירח
 אתר נחיתה:  15°30′S 130°42′W﻿ / ﻿15.5°S 130.7°W﻿ / -15.5; -130.7
 תאריך נחיתה:  התרסקות – 26 באפריל 1962, 12:49:53 UTC
 משך המשימה הכולל:  23 באפריל 1962 – הווה (62 שנים) 
 משך המשימה:  64 שעות
 מידע טכני
 משקל:  331.1 ק"ג
 קישורים חיצוניים
 מספר קטלוג לוויינים:  00280
 מאגר המידע הלאומי:  1962-012A
ריינג'ר 4 (באנגלית: Ranger 4) הייתה משימה ששוגרה על ידי נאס"א ב-23 באפריל 1962 על מנת לחקור את הירח במסגרת תוכנית ריינג'ר. מטרת הגשושית הייתה לשדר תמונות של הירח במהלך 10 הדקות שקדמו להתרסקותה על פניו, לשחרר קפסולת סייסמוגרף אל עבר קרקע הירח, לאסוף מידע על קרינת גמא במהלך מסעה, לבחון פעילות מכ"ם על פני הקרקע הירחיים ולהמשיך בבחינת רכיבי גשושיות הריינג'ר על מנת לסייע בתכנון חלליות עתידיות לחקר הירח. תקלה במחשב הגשושית גרמה לכך שהלוחות הסולאריים ומערכות הניווט לא נפרשו, וכתוצאה מכך התרסקה הגשושית בצדו הרחוק של הירח בלי למלא את משימתה, ובלי ששידרה כל מידע. זו הגשושית האמריקאית הראשונה שפגעה בירח, או בעצם חוץ ארצי כלשהו.
מבנה הגשושית

ריינג'ר 4 הייתה מ"בלוק 2" של גשושיות הריינג'ר ודמתה מאוד לקודמתה – ריינג'ר 3. שקלה 331 ק"ג והייתה בגובה 3.1 מטרים. היא כללה קפסולה בקוטר 650 מ"מ שכוסתה בעץ בלזה לריכוך נחיתתה, מנוע לתיקון מסלול, מנוע ראשי שדחפו 22.6 kN ובסיס משושה ברוחב 1.5 מטרים עשוי זהב וכרום. אנטנת צלחת לטווח רחוק חוברה לבסיס. שני לוחות סולאריים דמויי כנפיים באורך 5.2 מטרים מקצה לקצה נפרשו משני צדי הבסיס זמן קצר לאחר השיגור. הלוחות הסולאריים טענו סוללה חשמלית במשקל 11.5 ק"ג שקיבולתה 1 קילו-ואט-שעה (kW·h). הגשושית נשלטה באמצעות מחשב, מערכת עיקוב ומערכת בקרה שנשלטה מכדור הארץ. הניווט בוצע באמצעות חיישני ארץ ושמש, גירוסקופים ורקטות קטנות. מערכת הטלמטריה כללה שני משדרים, האנטנה לטווח רחוק ואנטנה נוספת. בקרה תרמית הושגה על ידי צבע לבן, לוחות זהב וכרום ויריעת פלסטיק כסופה.
בין הכלים המדעיים שנשאה החללית נכללו:
מצלמת טלוויזיה אשר הניבה פריים אחד שלם בכל 10 שניות.
ספקטרומטר קרינת גמא על מוט באורך 1.8 מטרים.
מד גובה מכ"מי.
סייסמוגרף בתוך קפסולה שיועדה לבצע "נחיתה קשה" על הירח.
הסייסמוגרף הונח בתוך הקפסולה יחד עם מגבר, משדר, מערכת בקרת מתח, אנטנת "קרוסלה" ו-6 סוללות שיכלו לספק אנרגיה חשמלית למכשירי הקפסולה למשך 30 יום. הקפסולה, ששקלה 42.6 ק"ג, אמורה הייתה להתרסק על הירח במהירות 130–160 קמ"ש. מטרת המכ"ם הייתה לבחון השתקפויות מפני הירח אך גם ליזום את היפרדות הקפסולה מהגשושית ואת הפעלת רקטות הבלימה של הגשושית במהלך התרסקותה.
המשימה

המשימה תוכננה לשיגור על־גבי משגר אטלס-אג'ינה B, לבצע תיקון מסלול ולהתרסק על קרקע הירח תוך צילום פניו. בגובה 21.4 ק"מ מפני הירח הייתה הקפסולה משוחררת, ומתרסקת בנפרד על הירח כאשר רצועות עץ בלזה שציפו אותה מרככות את הנחיתה.
רייג'ר 4 שוגרה ב-23 באפריל 1962, 20:50:00 UTC מנמל החלל קייפ קנוורל שבפלורידה. עקב תקלה במחשב, פקודת פרישת הלוחות הסולאריים והפעלת מערכת הניווט לא ניתנה. הכלים חדלו לפעול לאחר כ-10 שעות טיסה והעיקוב אחריה נמשך רק בזכות המשדר הקטן שהיה בתוך קפסולת הגשושית. ריינג'ר 4 התרסקה בצדו הרחוק של הירח (15°30′S 130°42′W﻿ / ﻿15.5°S 130.7°W﻿ / -15.5; -130.7) במהירות 9,600 קמ"ש ב-26 באפריל 1962 בשעה 12:49:53 UTC, אחרי כ-64 שעות טיסה.
ריינג'ר 4 הייתה הגשושית האמריקאית הראשונה שהגיעה אל גרם שמיים אחר (מלבד כדור הארץ). למרות כישלון משימתה, משגר האטלס-אג'ינה B פעל כשורה לראשונה.
ראו גם

לונה 2
הערות שוליים

↑  שוגר הטיל לירח, הארץ, 24 באפריל 1962
↑  טיל אמריקאי - לירח, דבר, 24 באפריל 1962
↑  "ריינג'ר-4" התנפץ אל צדו האפל של הירח, דבר, 27 באפריל 1962
קית' ואן הורן

| --- | --- |

 לידה:  23 באוקטובר 1975 (בן 48) פולרטון שבקליפורניה
 עמדה:  סמול פורוורד, פאוור פורוורד
 גובה:  2.08 מטרים
 מספר:  2, 4, 44
 מכללה:  אוניברסיטת יוטה
 דראפט:  בחירה שנייה, 1997 פילדלפיה 76'
 קבוצות כשחקן
 1997–2002   2002–2003   2003–2004   2004–2005   2005–2006:  ניו ג'רזי נטס   פילדלפיה 76'   ניו יורק ניקס   מילווקי באקס   דאלאס מאבריקס
 הישגים כשחקן
 חמישיית הרוקיז של העונה (1998)
קית' אדם ואן הורן (באנגלית: Keith Adam Van Horn; נולד ב-23 באוקטובר 1975 בפולרטון שבקליפורניה) הוא כדורסלן עבר אמריקאי, ששיחק בעמדות הסמול פורוורד והפאוור פורוורד בליגת ה-NBA.
ואן הורן נבחר בבחירה השנייה בדראפט 1997, ושיחק את רוב הקריירה שלו בקבוצה ניו ג'רזי נטס. בעונת הבכורה שלו הוא נבחר לחמישיית הרוקיז של העונה. במהלך 9 שנות הקריירה שלו בליגת ה-NBA הוא קלע 9,026 נקודות.
קריירה

ואן הורן שיחק כדורסל באוניברסיטת יוטה בין השנים 1993–1997. בין השנים 1994–1997 הוא נבחר לרשימת חמשת השחקנים הטובים באזור שלו, ובשלוש האחרונות הוא נבחר גם לשחקן המצטיין מתוך החמישייה. בסיום הקריירה שלו ביוטה הוא נבחר לנבחרת המאה של האוניברסיטה. מספרו, 44, הוצא משימוש בקבוצתו כאות כבוד.
אחרי שסיים את הקריירה באוניברסיטה התמודד ואן הורן על בחירתו בדראפט 1997 של ליגת ה-NBA. ואן הורן אכן נבחר, בבחירה השנייה על ידי פילדלפיה 76'. הוא הועבר מיד לניו ג'רזי נטס ביחד עם מייקל קייג', לוציוס האריס ודון מקליין בתמורה לטים תומאס, אנתוני פארקר, ג'ים ג'קסון ואריק מונטרוס.
בעונתו הראשונה בניו ג'רזי הוא השיג ממוצעים של 19.7 נקודות עם 6.6 ריבאונדים בממוצע למשחק, ונבחר לחמישיית הרוקיז של העונה ב-NBA. עונתו ההבאה נחשבת לעונה הטובה ביותר בקריירה שלו. בעונה זו הוא השיג ממוצעי שיא קריירה כשקלע 21.8 נקודות (חמישי בליגה) עם 8.5 ריבאונדים ו-1.3 חסימות בממוצע למשחק. למרות זאת בעונה זו הוא שיחק 42 משחקים בלבד.
בשלושת העונות חלה ירידה בממוצע הנקודות שלו, כשמעונת השיא שלו בה קלע 21.8 הוא הידרדר בעונת 2001/2002 ל-14.8 בלבד. בעונת 2000/2001 הוא לא פתח בחמישייה לראשונה (שיחק 49 משחקים ולא פתח בשניים). בעונת 1999/2000 הוא השווה את ממוצע השיא שלו בריבאונדים וקבע שיא קריירה באסיסטים, 2.0 בממוצע למשחק, שיא שיושווה בעונה האחרונה שהוזכרה.
בפלייאוף 2002 ואן הורן היה חלק חשוב מהצלחת קבוצתו והגעתה לגמר. הוא קלע שלשת ניצחון במשחק השישי בסדרת גמר המזרח נגד בוסטון סלטיקס ששלחה את הנטס לגמר נגד לוס אנג'לס לייקרס. הנטס יפסידו בסוויפ, אך ואן הורן יוביל אותם בריבאונדים ויהיה שני בנקודות. ואן הורן שיחק בנטס בין השנים 1997–2002 והפך לאחד השחקנים הטובים והיציבים בשנים האחרונות.
ב-6 באוגוסט 2002 הועבר ואן הורן בטרייד לפילדלפיה 76' שבחרה אותו בדראפט ביחד עם טוד מקולוץ' בתמורה לדיקמבה מוטומבו. בעונת 2002/2003 הוא דורג שני בסיקסרס בריבאונדים ונקודות בממוצע, כשקלע 15.9 והוריד 7.1 למשחק.
אחרי שנה אחת בפילדלפיה נשלח ואן הורן לניו יורק ניקס בטרייד מרובע שכלל גם את הקבוצות אטלנטה הוקס ומינסוטה טימברוולבס. ואן הורן בילה בניקס 47 משחקים בלבד (פתח בחמישייה בכולם) וקלע 16.4 נקודות עם 7.3 ריבאונדים בממוצע למשחק.
ב-16 בפברואר 2004 נשלח ואן הורן בטרייד למילווקי באקס. ואן הורן שיחק בבאקס שני חצאי עונות, כשבחצי עונת 2004/2005 ממוצעיו צנחו לממוצעי שפל עד אז בקריירה שלו, 10.4 נקודות עם 5.0 ריבאונדים בממוצע למשחק.
כדי לפנות מקום בתקרת השכר ולאפשר את הארכת החוזה של הקלע מייקל רד שסיים את חוזהו בקיץ הקרוב, ב-24 בפברואר 2005 שלחו הבאקס את ואן הורן בטרייד לדאלאס מאבריקס בתמורה לאלן הנדרסון, קלווין בות' וכסף. במאבריקס הוא שיחק את תפקיד השחקן השישי, ולמרות שהציג ממוצעים נמוכים יחסית לשאר הקריירה הוא עזר למאבריקס כמעט לזכות באליפות ה-NBA ב-2006, בה הם הפסידו בסופו של דבר למיאמי היט.
אחרי עונת 2005/2006 לקח ואן הורן חופש מהעונה הבאה כדי לבלות זמן עם משפחתו. ב-19 בפברואר 2008 חתם ואן הורן במאבריקס בחזרה, ונשלח מיד לניו ג'רזי נטס ביחד עם דווין האריס בתמורה לג'ייסון קיד. ואן הורן לא שיחק בנטס ושוחרר ב-23 באוקטובר באותה שנה. לאחר מכן הוא פרש באופן רשמי ב-2008, למרות שלא שיחק כבר שנתיים כדורסל באופן מקצועי.
סטטיסטיקה ב-NBA > עונה סדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 1997/1998 | ניו ג'רזי | 62 | 62 | 37.5 | .426 | .308 | .846 | 6.6 | 1.7 | 1.0 | .4 | 19.7 |
| 1998/1999 | ניו ג'רזי | 42 | 42 | 37.5 | .428 | .302 | .859 | 8.5 | 1.5 | 1.0 | 1.3 | 21.8 |
| 1999/2000 | ניו ג'רזי | 80 | 80 | 34.8 | .445 | .368 | .847 | 8.5 | 2.0 | .8 | .8 | 19.2 |
| 2000/2001 | ניו ג'רזי | 49 | 47 | 35.4 | .435 | .382 | .806 | 7.1 | 1.7 | .8 | .4 | 17.0 |
| 2001/2002 | ניו ג'רזי | 81 | 81 | 30.4 | .433 | .345 | .800 | 7.5 | 2.0 | .8 | .5 | 14.8 |
| 2002/2003 | פילדלפיה | 74 | 73 | 31.6 | .482 | .369 | .804 | 7.1 | 1.3 | .9 | .4 | 15.9 |
| 2003/2004 | ניו יורק | 47 | 47 | 33.5 | .445 | .373 | .819 | 7.3 | 1.8 | 1.1 | .4 | 16.4 |
| 2003/2004 | מילווקי | 25 | 15 | 30.6 | .472 | .458 | .945 | 6.3 | 1.5 | .6 | .6 | 15.7 |
| 2004/2005 | מילווקי | 33 | 13 | 24.8 | .449 | .385 | .862 | 5.0 | 1.2 | .6 | .3 | 10.4 |
| 2004/2005 | דאלאס | 29 | 3 | 23.6 | .462 | .375 | .783 | 4.4 | 1.2 | .5 | .3 | 12.2 |
| 2005/2006 | דאלאס | 53 | 0 | 20.6 | .424 | .368 | .832 | 3.6 | .7 | .6 | .2 | 8.9 |


| קריירה |  | 575 | 463 | 31.6 | .443 | .361 | .835 | 6.8 | 1.6 | .8 | .5 | 16.0 |